
ЕЎРАЗІЙСКАЯ ЭКАНАМІЧНАЯ КАМІСІЯ

САВЕТ


РАШЭННЕ

	«15» ліпеня 2022 г.
	       № 107
	                       г. Віцебск


Аб унясенні змяненняў у Рашэнне Савета 
Еўразійскай эканамічнай камісіі ад 18 красавіка 2018 г. № 44

У адпаведнасці з пунктам 5 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года) і пунктам 42 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, з мэтай выканання пункта 4 плана мерапрыемстваў («дарожнай карты») па стварэнні спрыяльных умоў для развіцця электроннага гандлю ў рамках Еўразійскага эканамічнага саюза, зацверджанага рашэннем Еўразійскага міжурадавага савета 
ад 19 лістапада 2021 г. № 10, Савет Еўразійскай эканамічнай камісіі вырашыў:

1. Унесці ў Рашэнне Савета Еўразійскай эканамічнай камісіі 
ад 18 красавіка 2018 г. № 44 «Аб тыпавых схемах ацэнкі адпаведнасці» змяненні згодна з дадаткам.

2. Гэта Рашэнне ўступае ў сілу з 1 студзеня 2023 г.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	М. Грыгаран
	І. Петрышэнка
	Б. Султанаў
	А. Касымаліеў
	А. Авярчук


	
	ДАДАТАК
да Рашэння Савета 
Еўразійскай эканамічнай камісіі 
ад 15 ліпеня 2022 г. № 107


ЗМЯНЕННІ, 
якія ўносяцца ў Рашэнне Савета Еўразійскай эканамічнай камісіі ад 18 красавіка 2018 г. № 44

1. Пункт 1 дапоўніць абзацамі наступнага зместу:

«Часовы парадак пацвярджэння выканання патрабаванняў тэхнічных рэгламентаў Еўразійскага эканамічнага саюза (Мытнага саюза) у дачыненні да тавараў электроннага гандлю ў рамках правядзення ў дзяржавах – членах Саюза пілотнага праекта (эксперыменту) у галіне знешняга электроннага гандлю таварамі;

форму заявы аб бяспецы тавару электроннага гандлю.».

2. Пункт 31 дапоўніць падпунктамі «д» – «ж» наступнага зместу:

«д) прымяненне Часовага парадку, зацверджанага гэтым Рашэннем;

е) зацвярджэнне пералікаў тавараў электроннага гандлю, у дачыненні да якіх прымяняецца паведамляльны парадак у частцы выканання патрабаванняў тэхнічных рэгламентаў Еўразійскага эканамічнага саюза (Мытнага саюза) у рамках правядзення ў дзяржавах – членах Еўразійскага эканамічнага саюза пілотнага праекта (эксперыменту) у галіне знешняга электроннага гандлю таварамі ў адпаведнасці з падпунктам «в» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7;

ж) правядзенне штоквартальнага маніторынгу наяўнасці заяў аб бяспецы тавараў электроннага гандлю ў рамках прымянення паведамляльнага парадку ў частцы выканання патрабаванняў тэхнічных рэгламентаў Еўразійскага эканамічнага саюза (Мытнага саюза).».

3. Дапоўніць пунктам 33 наступнага зместу:

«33. Устанавіць, што Часовы парадак, зацверджаны гэтым Рашэннем, дзейнічае ў перыяд правядзення пілотнага праекта (эксперыменту) у галіне знешняга электроннага гандлю таварамі, устаноўлены заканадаўствам дзяржаў – членаў Еўразійскага эканамічнага саюза ў адпаведнасці з падпунктам «а» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7.».

4. Дапоўніць Часовым парадкам пацвярджэння выканання патрабаванняў тэхнічных рэгламентаў Еўразійскага эканамічнага саюза (Мытнага саюза) у дачыненні да тавараў электроннага гандлю ў рамках правядзення ў дзяржавах – членах Саюза пілотнага праекта (эксперыменту) у галіне знешняга электроннага гандлю таварамі наступнага зместу:

«ЗАЦВЕРДЖАНЫ
Рашэннем Савета

Еўразійскай эканамічнай камісіі
ад 18 красавіка 2018 г. № 44

ЧАСОВЫ ПАРАДАК
пацвярджэння выканання патрабаванняў тэхнічных рэгламентаў Еўразійскага эканамічнага саюза (Мытнага саюза) 
у дачыненні да тавараў электроннага гандлю ў рамках правядзення ў дзяржавах – членах Саюза пілотнага праекта (эксперыменту) 
у галіне знешняга электроннага гандлю таварамі

1. Гэты Часовы парадак распаўсюджваецца на тавары электроннага гандлю, набыццё якіх ажыццяўляецца фізічнымі асобамі дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) шляхам заключэння здзелкі, адным з бакоў якой з’яўляецца замежны ўдзельнік электроннага гандлю, на электронных гандлёвых пляцоўках з дапамогай інфармацыйна-камунікацыйнай сеткі «Інтэрнэт» (далей – сетка Інтэрнэт), уключаныя ў пералікі тавараў электроннага гандлю, у дачыненні да якіх прымяняецца паведамляльны парадак у частцы выканання патрабаванняў тэхнічных рэгламентаў Саюза (Мытнага саюза) у рамках правядзення ў дзяржавах-членах пілотнага праекта (эксперыменту) у галіне знешняга электроннага гандлю таварамі, якія фарміруюцца дзяржавамі-членамі ў адпаведнасці з падпунктам «в» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7 (далей – тавары электроннага гандлю).

2. Для мэт гэтага Часовага парадку выкарыстоўваюцца паняцці, якія азначаюць наступнае:

«заява аб бяспецы» – дакумент, якім замежны ўдзельнік электроннага гандлю заяўляе аб адпаведнасці тавараў электроннага гандлю патрабаванням тэхнічных рэгламентаў Саюза (Мытнага саюза);

«замежны ўдзельнік электроннага гандлю» – асоба трэцяй краіны, якая размясціла публічную прапанову аб продажы тавараў электроннага гандлю на сайтах электронных гандлёвых пляцовак у сетцы Інтэрнэт.

3. Тавары электроннага гандлю ўвозяцца на адрас фізічных асоб дзяржаў-членаў пры ўмове прымянення паведамляльнага парадку ў частцы выканання патрабаванняў тэхнічных рэгламентаў Саюза (Мытнага саюза), які прадугледжвае размяшчэнне заяў аб бяспецы на сайтах электронных гандлёвых пляцовак у сетцы Інтэрнэт, якія ўтрымліваюць публічную прапанову аб продажы тавараў электроннага гандлю фізічным асобам дзяржаў-членаў (далей – электронная гандлёвая пляцоўка).
Палажэнні абзаца першага гэтага пункта не распаўсюджваюцца на тавары электроннага гандлю, што змяшчаюцца пад мытную працэдуру мытнага склада.

Тавары электроннага гандлю змяшчаюцца пад мытную працэдуру мытнага склада пры ўмове, што яны прайшлі неабходныя працэдуры ацэнкі адпаведнасці, устаноўленыя тэхнічным рэгламентам (тэхнічнымі рэгламентамі) Саюза (Мытнага саюза).

4. Заява аб бяспецы складаецца замежным удзельнікам электроннага гандлю ў электронным выглядзе па форме, зацверджанай Рашэннем Савета Еўразійскай эканамічнай камісіі ад 18 красавіка 2018 г. № 44, на падставе доказных матэрыялаў, якія павінны ўтрымліваць інфармацыю пра ўсе паказчыкі (характарыстыкі), якія сведчаць адпаведнасць тавару электроннага гандлю, указанага ў заяве аб бяспецы, патрабаванням тэхнічных рэгламентаў Саюза (Мытнага саюза).

Да доказных матэрыялаў адносяцца ў тым ліку вынікі праведзеных выпрабаванняў, пратаколы даследаванняў (выпрабаванняў) і вымярэнняў, копіі дакументаў аб ацэнцы адпаведнасці тавару электроннага гандлю патрабаванням тэхнічнага рэгламенту (тэхнічных рэгламентаў) Саюза (Мытнага саюза) і інш.

Пералік доказных матэрыялаў можа быць вызначаны заканадаўствам дзяржаў-членаў.

5. Заява аб бяспецы размяшчаецца электроннай гандлёвай пляцоўкай у раздзеле з інфармацыяй аб характарыстыках тавару электроннага гандлю на сайце ў сетцы Інтэрнэт, які змяшчае публічную прапанову фізічным асобам дзяржаў-членаў аб продажы гэтага тавару электроннага гандлю.

Заява аб бяспецы афармляецца на дзяржаўнай мове (дзяржаўных мовах) дзяржавы-члена, на тэрыторыі якой праводзіцца пілотны праект (эксперымент) у галіне знешняга электроннага гандлю таварамі, пры наяўнасці адпаведных патрабаванняў у заканадаўстве дзяржавы-члена.
У выпадку адсутнасці на сайце электроннай гандлёвай пляцоўкі заявы аб бяспецы, у дачыненні да такой электроннай гандлёвай пляцоўкі прымяняюцца меры адказнасці, прадугледжаныя заканадаўствам дзяржаў-членаў.

6. Увоз і правядзенне мытнага дэкларавання тавару электроннага гандлю забяспечваюцца юрыдычнымі асобамі дзяржаў-членаў, вызначанымі ў адпаведнасці з падпунктам «б» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7 у якасці аператараў электроннага гандлю (далей – аператары электроннага гандлю).

Аператары электроннага гандлю інфармуюць электронныя гандлёвыя пляцоўкі аб неабходнасці размяшчэння імі заявы аб бяспецы ў адпаведнасці з пунктам 5 гэтага Часовага парадку.
7. Аператары электроннага гандлю забяспечваюць у дачыненні да тавару электроннага гандлю:

а) праверку:

наяўнасці заявы аб бяспецы;

наяўнасці доказных матэрыялаў да заявы аб бяспецы;

адсутнасці звестак аб прычыненні таварам электроннага гандлю шкоды жыццю і здароўю людзей (у даступных крыніцах, у тым ліку ў сетцы Інтэрнэт);

б) указанне ў мытных дакументах, прадугледжаных абзацам другім падпункта «г» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7, звестак аб нумары і даце заявы аб бяспецы;

в) перадачу звестак аб наяўнасці заявы аб бяспецы ў органы дзяржаўнай улады, вызначаныя ў дзяржаве-члене ў якасці адказных за правядзенне маніторынгу звестак аб наяўнасці заяў аб бяспецы.

8. Урадамі дзяржаў-членаў могуць быць вызначаны асаблівасці пацвярджэння выканання патрабаванняў тэхнічных рэгламентаў Еўразійскага эканамічнага саюза (Мытнага саюза) у дачыненні да тавараў электроннага гандлю ў рамках правядзення пілотнага праекта (эксперыменту) у галіне знешняга электроннага гандлю таварамі.

У выпадку вызначэння асаблівасцей пацвярджэння выканання патрабаванняў тэхнічных рэгламентаў Еўразійскага эканамічнага саюза (Мытнага саюза) у дачыненні да тавараў электроннага гандлю ў рамках правядзення пілотнага праекта (эксперыменту) у галіне знешняга электроннага гандлю таварамі дзяржавы-члены інфармуюць аб гэтым Еўразійскую эканамічную камісію на працягу 30 каляндарных дзён для наступнага інфармавання дзяржаў-членаў.».

9. Дапоўніць формай заявы аб бяспецы тавару электроннага гандлю наступнага зместу:

	
	«ЗАЦВЕРДЖАНА
Рашэннем Савета 

Еўразійскай эканамічнай камісіі
ад 18 красавіка 2018 г. № 44


ФОРМА

заявы аб бяспецы тавару электроннага гандлю
ЗАЯВА
аб бяспецы тавару электроннага гандлю
№__________

	
Замежны ўдзельнік электроннага гандлю
	

	
	(найменне (прозвішча, імя) замежнага ўдзельніка 
электроннага гандлю)

	гэтым заяўляе, што
	

	
	(найменне тавару электроннага гандлю)

	адпавядае патрабаванням
	

	
	(найменне тэхнічнага рэгламенту Еўразійскага эканамічнага саюза (Мытнага саюза))


	Заява аб бяспецы прынята на падставе
	

	
	

	(інфармацыя аб доказных матэрыялах, на падставе якіх складзена заява)


Дата _________                                                                                

_____________
(нумар, прысвоены замежным удзельнікам�электроннага гандлю)





МП».








